hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Jelentés vagyoni helyzetről | Nyírkarász Önkormányzatának weboldala
Jelentés Nyírkarász Község Önkormányzatának vagyoni- és pénzügyi helyzetéről
Jelentési kötelezettségemnek az alábbiakban teszek eleget:
Az önkormányzat a 2010. évi költségvetésének főösszegét 585.140 eFt-al fogadta el a képviselő testület, mely az év során a költségvetés módosítás eredményeként 650.669 eFt-ra emelkedett.
A 2006.évi költségvetés kiadásainak előirányzata 439.942 eFt volt. A választási ciklus végére a költségvetés volumene 33 százalékkal nőtt.
A 2010. évi költségvetés alakulása időarányos teljesítést mutat.
Az elmúlt választási ciklusban az önkormányzat működése a szűkös költségvetési keret ellenére, ésszerű és takarékos gazdálkodással alapfeladatait ellátta. Az intézmények működése megfelelő volt.
Az önkormányzat a rendelkezésre álló összegeit igyekezett megfelelően hasznosítani, azzal a helyi közösség érdekeit szolgálni.
A folyamatos működtetést biztosítottuk, emellett fejlesztések, beruházások megvalósítására is sor került.
Az önkormányzat mindent megtett a bevételi lehetőségek minél szélesebb körű feltárására és kihasználására, igyekezett pályázati úton bevonható forrásokkal bővíteni bevételét.
Pályázati forrásból megvalósult projektek:
–         LEADER támogatások (egységes arculat kialakítása, buszmegállók, információs táblák, fény és hangtechnikai eszközök beszerzése)
–         Temető területének rendezése (parkírozó, gyalogjáró járdák kialakítása, kerítés építése)
–         Általános Iskola régi szárnyának teljes felújítása (tető átfedés, nyílászárók cseréje, külső tatarozás)
–         Az Általános Iskola épületén belül könyvtár kialakítása
–         Polgármesteri Hivatal épületének bővítése (Házasságkötő terem, tetőkészítés)
–         Szolgáltató Ház kialakítás (régi Egészségház helyén)
–         Általános Iskola területén géptelep kialakítása
–         IKSZT (Elnyert támogatás- Művelődési Ház rekonstrukciója)
–         Településközpont kialakítása (elnyert támogatás)
–         Szennyvíz beruházás kivitelezése (Az előkészítés szakaszára a támogatási szerződés aláírva.)
A pályázatok egy részéhez önerőre is szükség volt, illetve van, melyet saját bevételeinkből fedezünk.
A kötelező feladatellátás megfelelő színvonalának biztosítása mellett jelentős fejlesztések is megvalósultak, valamint önként vállalt feladatokat is elláttunk a lakosság igényeinek kielégítésére.
Az Idősek Otthona építésekor 2005-ben hitel felvételére került sor, a hitel lejártának időpontja 201 (jelenleg fennálló tartozás: 7.700 eFT). Az Idősek Otthona használatára átadott Peugeot személygépkocsi törlesztő részlete 2011 júliusában jár le (jelenleg fennálló tartozás: 581 eFt). A Wolksvagen kisbusz beszerzésekor a saját erő kiváltására felvett hitel törlesztése 2013 végén jár le (jelenleg fennálló tartozás:1653 eFt). 2009 június 7-én településünket ért jégkár következtében a lakások nagy része megsérült, a sérült palahulladék elszállítására szerződést kötöttünk a szállító céggel. A költség, mely az önkormányzatot terheli: 9.200 eFt. A törlesztés havonta 400 eFt/hó összeggel történik.
A Faluközpont és az IKSZT beruházások befejezési határideje 2012. április 30. A támogatást csak a munka elkészülte és a beruházás összegének kifizetése után kapja meg az önkormányzat. E két beruházás kifizetéséhez a támogatás megelőlegezése folyamatban van, szerződés aláírására még nem került sor.
A jelentés mellékleteiben a bevételek és kiadások részletesen kerültek kimutatásra.
Nyírkarász, 2010. szeptember 3.